
Jautājumi un atbildes par atklāto konkursu

“Ielu un ietvju seguma atjaunošana: Uzvaras bulvāra posmā no Akmens tilta līdz Bāriņu ielai; Aristida Briāna ielā; Mūkusalas ielas posmā no Akmens tilta līdz Mūkusalas ielas satiksmes rotācijas aplim; Katoļu ielas ietvēm”

(identifikācijas numurs AMD 2026/59)

28.07.2026.
Jautājums: 

Objektu darbu izpildes termiņi ir no 45 – 165 dienām, kas nozīmē, ka dažās no iepirkuma daļām darbi varētu būt veicami gan 2026.gada gan 2027.gada būvniecības sezonā, līdz ar to lūdzam pasūtītāju precizēt vai būvnieks varēs nodot objektu atpakaļ pasūtītājam uz tehnoloģiskā pārtraukuma laiku, kura laikā ziemas uzturēšanas darbus nodrošinās Rīgas domes struktūrvienība. 

Atbilde:

Pasūtītājs skaidro, ka atbilstoši iepirkuma līguma projekta 6.4.punktam - gadījumā, ja Darbus nav iespējams veikt sakarā ar Darbu veikšanai nelabvēlīgo meteoroloģisko apstākļu iestāšanos (tehnoloģiskais pārtraukums), Būvuzņēmējs veic objekta uzturēšanu par saviem līdzekļiem. Objekta nodošana Pasūtītājam Tehnoloģiskā pārtraukuma laikā nav paredzēta, Būvuzņēmējs par būves vietu ir atbildīgs līdz akta par darbu pabeigšanu objektā abpusējai parakstīšanai.

Jautājums:

Objektos “Uzvaras bulvāra posmā no Akmens tilta līdz Bāriņu ielai; Aristida Briāna ielā; Mūkusalas ielas posmā no Akmens tilta līdz Mūkusalas ielas satiksmes rotācijas aplim” paredzēts uz laiku slēgt vienu braukšanas joslu ielas apmaļu uzstādīšanas laikā, pa kuru šobrīd tiek organizēta trolejbusu kustība, lai nodrošinātu nepārtrauktu trolejbusa kustību, ir nepieciešams novirzīt trolejbusu satiksmi uz blakus esošo joslu, kas savukārt prasa kontakttīkla pārbīdi vai pielāgošanu, jo kontakttīkli tiek projektēti atbilstoši transporta kustības joslai, lai nodrošinātu nepārtrauktu kontaktu ar kontakttīklu.
Lūdzam Pasūtītāju skaidrot vai nepieciešamības gadījumā “Rīgas satiksmes” veiks kontakttīklu pārbīdi vai pielāgošanu, kā arī vai šīs izmaksas pretendentiem par kontakttīklu pārbīdi būvniecības laikā pretendentiem ir jāiekļauj savās izmaksās.  

Atbilde:

Pasūtītājs skaidro, ka kontakttīklu pārbīde vai pielāgošana nav paredzēta. Pirms darbu uzsākšanas izpildītājam jāsazinās ar SIA “Rīgas satiksme” un jāvienojas par darba joslas maksimālo atļauto platumu (trolejbusa maksimālā novirze no joslas), kā arī jārēķinās ar būvtehnikas gabarītu un darba laika ierobežojumiem.
Jautājums:
Objektā “Seguma atjaunošana Uzvaras bulvāra posmā no Akmens tilta līdz Bāriņu ielai” paredzēts veikt Pieturvietu seguma izbūvi no betona C35/45 – 404m2 , defektu aktā norādīts , ka nepieciešams izbūvēt 3 pieturvietas ar izmēru 26 x 3m , kā arī vienu pieturvietu 50 x 3m, kopā pieturvietu platība sanāk 384 m2 nevis kā norādīts darbu daudzumu sarakstā 404m2. 

Lūdzam Pasūtītāju precizēt izbūvējamo pieturvietu izmērus, kā arī kopējo izbūvējamo platību, kā arī brauktuves asfalta seguma demontāžas apjomu 20cm biezumā, kas paredzēts pieturvietu izbūves zonā, nepieciešamības gadījumā veicot grozījumus darbu daudzumu sarakstā.

Atbilde:

Pasūtītājs lūdz pretendentus savā finanšu piedāvājumā iesniegt cenu par norādītajiem 404 m2. Samaksa izpildītājam tiks noteikta par uzmērīto, faktiski izpildīto darbu apjomu.

Jautājums:

Objektā “Seguma atjaunošana Uzvaras bulvāra posmā no Akmens tilta līdz Bāriņu ielai” ir paredzēts veikt dzelzbetona plātņu nomaiņu -11m2 apjomā, bet nav nekāda detalizēta informācija , kādas betona plātnes ir jāuzstāda atpakaļ.

Lūdzam Pasūtītāju precizēt dzelzbetona plātņu ģeometriskos izmērus (garums x platums x plātnes biezums) 

Atbilde:

Pasūtītājs skaidro, ka jauno dzelzsbetona plātņu ģeometriskos izmērus demontāžas laikā jānosaka izpildītājam.

Jautājums:

Objektā “Seguma atjaunošana Uzvaras bulvāra posmā no Akmens tilta līdz Bāriņu ielai” Defektu aktā norādīts “Kopā ar pasūtītāju izvērtēt iespēju ĀMD Uzturēšanas pārvaldei pārcelt pie brauktuves malas gūliju pie Kuģu ielas pieslēguma. Darbu apjomu sarakstā nav iekļauts šāds darbu veids. 
Lūdzam Pasūtītāju apstiprināt, ka pretendentiem nav jāiekļauj savā piedāvājumā izmaksas par gūlijas pārcelšanu pie brauktuves malas pie Kuģu ielas pieslēguma. Gadījumā ja būs jāveic gūlijas pārcelšana tad tie būs uzskatāmi kā papildus darbi un par to tiks slēgta atsevišķa vienošanas.

Atbilde:

Pasūtītājs skaidro, ka gadījumā, ja būs jāveic gūlijas pārcelšana, tad tas būs papildu darbs un par to tiks slēgta atsevišķa vienošanās.

Jautājums:

Uzvaras bulvāra posmā no Akmens tilta līdz Bāriņu ielai ir 1a seguma tips, kas nosaka, ka ielā ir izbūvētas 3 asfaltbetona seguma kārtas, projekta ietvaros nepieciešams veikt asfaltbetona seguma saistes kārtas un virskārtas nomaiņas darbus, savukārt veicot ielas betona apmaļu nomaiņas darbus tiks bojāta arī asfaltbetona apakškārta.
Lūdzam Pasūtītāju papildināt darbu daudzumu sarakstu ar jaunu pozīciju: Karstā asfaltbetona AC22 base apakškārtas būvniecība 10cm biezumā brauktuvei vietās, kur mainās ielas betona apmales. 

Atbilde:

Pasūtītājs lūdz ievērot Darbu daudzumu un izmaksu sarakstā piezīmi: “Vietās, kur ir bojātas esošās apmales, veikt tehnoloģiski pareizu, Autoceļu būvdarbu specifikācijām atbilstošu esošo apmaļu demontāžu un jaunu apmaļu izbūvi. Darbs sevī iekļauj apmales pamata izbūvi un esošo ceļa segas konstruktīvo kārtu atjaunošanu sākotnējā stāvoklī ap apmali.”. 
Jautājums:

Objektā “Seguma atjaunošana Aristida Briāna ielā”  ir paredzēts veikt Pagraba lūkas remontu (paredzot betonēšanu un mūrēšanu) – 25gab, iepazīstoties ar defektu aktu konstatēts , ka jāveic pagrabu lūku remonts un tajā skaitā 3 atbalstsienas posmu gar īpašumu Bruņinieku ielā 5 k-1. 

Lūdzam Pasūtītāju precizēt šo trīs atbalstsienu posmu garumus kuros jāveic remontdarbi gar īpašumu Bruņinieku ielā 5 k-1, jo shēmā pie iepirkuma dokumentācijas šis posms nav iezīmēts. 

Atbilde:

Pasūtītājs skaidro, ka viena atbalstsienas posma remonts darba apjoma ziņā ir pielīdzināts 1 pagraba lūkas remontam (betona un mūrēšanas darbi).

Jautājums:

Objektā “Seguma atjaunošana Aristida Briāna ielā”  ir paredzēts veikt tikai Ēku pamatu cokolu apmēšana – 20m2 apjomā, savukārt pārējās iepirkuma daļās ir izdalītas pozīcijas gan par ēkas pamatu cokola apmešanu gan par ēku cokola krāsošanu. 

Lūdzam Pasūtītāju precizēt vai Aristida Briāna ielā ir nepieciešams veikt arī ēku cokola krāsošanas darbus. Gadījumā, ja šos darbus nepieciešams veikt lūdzam papildināt darbu daudzumu sarakstu ar jaunu pozīciju. 

Atbilde:

Pasūtītājs skaidro, ka ēku cokola krāsošanas darbi objektā nav paredzēti.
Jautājums:

Aristida Briāna ielā ir 2a seguma tips, kas nosaka, ka ielā ir izbūvētas 3 asfaltbetona seguma kārtas, projekta ietvaros nepieciešams veikt asfaltbetona seguma saistes kārtas un virskārtas nomaiņas darbus, savukārt veicot ielas betona apmaļu nomaiņas darbus tiks bojāta arī asfaltbetona apakškārta.
Lūdzam Pasūtītāju papildināt darbu daudzumu sarakstu ar jaunu pozīciju: Karstā asfaltbetona AC22base apakškārtas būvniecība 8cm biezumā brauktuvei vietās, kur mainās ielas betona apmales. 

Atbilde:

Pasūtītājs lūdz ievērot Darbu daudzumu un izmaksu sarakstā piezīmi: “Vietās, kur ir bojātas esošās apmales, veikt tehnoloģiski pareizu, Autoceļu būvdarbu specifikācijām atbilstošu esošo apmaļu demontāžu un jaunu apmaļu izbūvi. Darbs sevī iekļauj apmales pamata izbūvi un esošo ceļa segas konstruktīvo kārtu atjaunošanu sākotnējā stāvoklī ap apmali.”. 

Jautājums:

Objektā “Seguma atjaunošana Mūkusalas ielas posmā no Akmens tilta līdz Mūkusalas ielas satiksmes rotācijas aplim” paredzēts veikt Pieturvietu seguma izbūvi no betona C35/45 – 819m2 , defektu aktā norādīts , ka nepieciešams izbūvēt pieturvietas ar izmēru 26 x 3m, kas būtu 78m2 , darbu daudzumu sarakstā norādīts, ka jāizbūvē 819m2 , bet 819 : 78 = 10.50 pieturvietas

Lūdzam Pasūtītāju precizēt izbūvējamo pieturvietu izmērus, kā arī kopējo izbūvējamo platību, kā arī brauktuves asfalta seguma demontāžas apjomu 20cm biezumā, kas paredzēts pieturvietu izbūves zonā, nepieciešamības gadījumā veicot grozījumus darbu daudzumu sarakstā.

Atbilde:

Pasūtītājs skaidro, ka objektā “Seguma atjaunošana Mūkusalas ielas posmā no Akmens tilta līdz Mūkusalas ielas satiksmes rotācijas aplim” ir 9 pieturvietas. Pasūtītājs lūdz pretendentus savā finanšu piedāvājumā iesniegt cenu atbilstoši Darbu daudzuma un izmaksu sarakstā noteiktajam apjomam. Samaksa izpildītājam tiks noteikta par uzmērīto, faktiski izpildīto darbu apjomu.

Jautājums:

Mūkusalas ielas posmā no Akmens tilta līdz Mūkusalas ielas satiksmes rotācijas aplim ielā ir 1a seguma tips, kas nosaka, ka ielā ir izbūvētas 3 asfaltbetona seguma kārtas, projekta ietvaros nepieciešams veikt asfaltbetona seguma saistes kārtas un virskārtas nomaiņas darbus, savukārt veicot ielas betona apmaļu nomaiņas darbus tiks bojāta arī asfaltbetona apakškārta.
Lūdzam Pasūtītāju papildināt darbu daudzumu sarakstu ar jaunu pozīciju: Karstā asfaltbetona AC22base apakškārtas būvniecība 10cm biezumā brauktuvei vietās, kur mainās ielas betona apmales. 

Atbilde:

Pasūtītājs lūdz ievērot Darbu daudzumu un izmaksu sarakstā piezīmi: “Vietās, kur ir bojātas esošās apmales, veikt tehnoloģiski pareizu, Autoceļu būvdarbu specifikācijām atbilstošu esošo apmaļu demontāžu un jaunu apmaļu izbūvi. Darbs sevī iekļauj apmales pamata izbūvi un esošo ceļa segas konstruktīvo kārtu atjaunošanu sākotnējā stāvoklī ap apmali.”. 

Jautājums:

Objektā “Seguma atjaunošana Katoļu ielas ietvēm” norādīts, ka jāuzstāda koku sakņu aizsargi  -  1kompl., defekta aktā norādīts, ka koku sakņu aizsargs ir jāuzstāda pie Jēkaba ielas  un pie parka ieejas.  

Lūdzam precizēt vai koku sakņu aizsargs ir jāuzstāda pie Jēkaba ielas vai Jēkabpils ielas.

Lūdzam precizēt cik koku sakņu aizsargi ietilpst 1 komplektā.

Lūdzam Pasūtītāju precizēt minimālo ārējo izmēru, jo koku sakņu aizsargs mēdz būt izmēros gan 150cm, gan 200cm.

Atbilde:

Pasūtītājs skaidro, ka ir notikusi tehniska pārrakstīšanās kļūda - koku sakņu aizsargs ir jāuzstāda pie Jēkabpils ielas, un norāda, ka vienā komplektā ietilpst viena koka aizsargs. Izpildītājam jāizvēlas aizsarga diametrs, kas piemērots konkrētam kokam un tā sakņu vietai.
Jautājums:

Objektā “Seguma atjaunošana Katoļu ielas ietvēm” darbu apjomā norādīts , ka jāveic ūdens cauruļu padziļināšana (jaunas caurules , d 100-200mm) – 20m. 

Lūdzam Pasūtītāju precizēt vai būvdarbu veicējam būs jāveic TV inspekcija. 

Atbilde:

Pasūtītājs skaidro, ka izpildītājam nebūs jāveic TV inspekcija.

